

**KONFEDERÁCIA ODBOROVÝCH ZVÄZOV SLOVENSKEJ REPUBLIKY**

Materiál na rokovanie

HSR SR 19.08.2019

 bod 13

S T A N O V I S K O

**k návrhu** **zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov**

**Popis materiálu**

 Ministerka zdravotníctva Slovenskej republiky predkladá na plenárne zasadnutie Hospodárskej a sociálnej rady Slovenskej republiky návrh zákona, ktorým sa mení a dopĺňa zákon 139/1998 Z. z. o omamných látkach, psychotropných látkach a prípravkoch v znení neskorších predpisov (ďalej len „predkladaný materiál“).

Deklarovaným cieľom predkladaného materiálu je doplniť Prílohu č. 1 zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov o dve omamné látky I. skupiny a o tri psychotropné látky I. skupiny na základe rozhodnutia prijatého na 62. zasadnutí Komisie pre omamné látky Úradu OSN pre omamné látky a kriminalitu dňa 19. 3.2019 (UNODC - United Nations Office on Drugs and Crime). Uvedené rozhodnutie bolo prijaté na základe hodnotenia odborného výboru pre drogovú závislosť Svetovej zdravotníckej organizácie.

Na základe podnetu Ministerstva vnútra SR, Policajného zboru SR a Národnej kriminálnej agentúry sa predkladaným materiálom navrhuje zaradiť medzi psychotropné látky skupiny I aj dve nové psychoaktívne látky 3-CMC a 4-CMC.

 Dátum účinnosti predkladaného materiálu sa navrhuje dňa 1. novembra 2019, a to vzhľadom na dĺžku legislatívneho procesu.

**Závery a odporúčania**

**K predkladanému materiálu Konfederácia odborových zväzov SR nemá pripomienky a odporúča ho na ďalšie legislatívne konanie.**